b'\n_START_ARTICLE_\nLembit Int\n_START_PARAGRAPH_\nLembit Int (s\xc3\xbcndinud 24. juunil 1936 Ahjal) on eesti klimatoloog ja agrometeoroloog. _NEWLINE_1960 l\xc3\xb5petas Tartu \xc3\xbclikooli geograafiaosakonna, 1966 kaitses kandidaadit\xc3\xb6\xc3\xb6, 1989 Moskvas doktorit\xc3\xb6\xc3\xb6 ("Baltikumi mullakliima ressursside optimeerimine maaparanduse abil ENSV n\xc3\xa4itel"). _NEWLINE_Oli 1960\xe2\x80\x931962 Kuusiku agrometeoroloogiajaama juhataja, 1966\xe2\x80\x931979 Sakus Eesti agrometeoroloogia laboratooriumi juhataja, 1979\xe2\x80\x931983 Eesti Maaviljeluse ja Maaparanduse TUI vanemteadur, 1985\xe2\x80\x931987 ENSV Teaduste Akadeemia Presiidiumi teadussekret\xc3\xa4r ning 1987\xe2\x80\x931992 Eesti Loomakasvatuse ja Veterinaaria Teadusliku Uurimise Instituudi vanem- ja juhtivteadur. _NEWLINE_Alates 1992 elab pension\xc3\xa4rina Helsingis.\n_START_SECTION_\nIsiklikku\n_START_PARAGRAPH_\nTema t\xc3\xbctar on Eesti Vabariigi presidendi Toomas Hendrik Ilvese endine abikaasa Evelin Ilves.'